b'\n_START_ARTICLE_\nRedruth\n_START_SECTION_\nBeskrivelse\n_START_PARAGRAPH_\nHistorisk var Redruth en liten markedsby, inntil den begynte \xc3\xa5 vokse under kobberboomen p\xc3\xa5 1700-tallet. Gruvedriften i Cornwall var mest fokusert p\xc3\xa5 tinn, mens kobber hadde mindre betydning. Med \xc3\xb8kt behov for kobber under den industrielle revolusjon ble Redruth, som var omgitt av st\xc3\xb8rre kobberforekomster, raskt et av de st\xc3\xb8rste og rikeste sentrene for gruvedrift i Storbritannia. Befolkningen steg merkbart i denne perioden._NEWLINE_Mot slutten 1800-tallet importerte Storbritannia det meste av kobberet det var behov for, og gruveindustrien i Cornwall m\xc3\xb8tte nedgangstider. Mange av gruvearbeiderne emigrerte til Nord- og S\xc3\xb8r-Amerika, Australasia og S\xc3\xb8r-Afrika. Den siste kommersielle gruven i Cornwall, South Crofty, l\xc3\xa5 ved Pool mellom Redruth og Camborne. Den ble stengt i mars 1998. Befolkningstallet gikk som f\xc3\xb8lge av nedleggelsene ned, og det verdslige sognet, som omfatter noen omr\xc3\xa5der utenfor selve byen.\n_START_SECTION_\nKjente personer\n_START_PARAGRAPH_\nBlant kjente innbyggere finner man William Murdoch (1754\xe2\x80\x931839) som var en av pioner innenfor gassdrevet belysning. Han bodde i Redruth fra 1792, og skal ha brukt gassbelysning i huset sitt, noe som er et av de f\xc3\xb8rste eksemplene p\xc3\xa5 slik bruk av gass. Skuespilleren Kristin Scott Thomas og trommeslageren Mick Fleetwood fra Fleetwood Mac ble f\xc3\xb8dt i Redruth, mens forfatteren og komikeren Rory McGrath vokste opp og gikk p\xc3\xa5 skole der.'